钦定古今图书集成/明伦汇编/家范典/第075卷 > 宋袁氏世范 > 《奏弹刘整疏》梁·任昉
## 钦定古今图书集成/明伦汇编/家范典/第075卷 > 宋袁氏世范 > 《奏弹刘整疏》梁·任昉

御史中丞臣任昉稽首言：“臣闻马援奉嫂，不冠不入；
氾毓字孤，家无常子。是以义士节夫，闻之有立，千载
美谈，斯为称首。臣昉顿首顿首，死罪死罪。谨按齐故
西阳内史刘寅妻范，诣台诉列，称出适刘氏，二十许
年，刘氏丧亡，抚养孤弱，叔郎整恒欲伤害，侵夺分前。
奴教子当伯，并己入众，又以钱婢姊妹弟温，仍留奴”
自使。又夺寅息逡婢绿草私货得钱，并不分逡。寅第
二庶息师利去岁十月往整田上，经十二日，整便责
范米六斗哺食。米未展送，忽至户前，隔箔攘拳大骂，
突进房中屏风上取车帷准米去。二月九日夜，婢采
音偷车栏，夹杖龙牵，范问失物之意，整便打息逡。整
及母并奴婢等六人来，共至范屋中，高声大骂。婢采
音举手查范臂，求摄捡，如诉状，辄摄整父旧使奴海
蛤到台辨问，列称整亡父兴道，先为零陵郡，得奴婢
四人，分财以奴教子，乞大息寅。寅亡后，第二弟整仍
夺教子，云应入众。整便留自使婢，姊及弟各准钱五
千文，不分逡其奴当伯，先是众奴。整兄弟未分财之
前，整兄寅以当伯贴钱七千共众作田。寅罢西阳郡
还，虽未别火食，寅以私钱七千赎当伯，仍使上广州
去。后寅丧亡，整兄弟后分奴婢，唯馀婢绿草入众。整
复云：“寅未分财赎当伯，又应属众。”整意贪得当伯，推
绿草与逡。整规当伯行还，拟欲自取，当伯遂经七年
不返。整疑已死亡不回，更夺取婢绿草，货得钱七千。
整兄弟及姊共分此钱，又不分逡。寅妻范云：当伯是
亡夫私赎，应属息逡。当伯天监二年六月从广州还，
至整复夺取，云应充众准顾借上广州四年夫直，今
在整处。使进责整婢采音刘整兄寅第二息师利，去
年十月十二日忽往整墅停住。十二日，整就兄妻范
求米六斗哺食。范未得还，整怒，仍自进范所住屏风
上取车帷为质。范送米六斗，整则纳受。范今年二月
九日夜，云失车栏子夹杖龙牵等。范及息逡道是采
音所偷。整闻声，仍打逡。范唤问“何意打我儿？”整母子
尔时便同出中庭，隔箔与范相骂。婢采音及奴教子、
楚玉、法忠等四人，于时在整子母左右。整语采音，其
道“汝偷车校具，汝何不进里骂之？既进争口，举手误
查范臂车栏夹杖龙牵，实非采音所偷。进责寅妻范
奴，苟奴列称：‘娘去二月九日夜，失车栏夹杖龙牵，疑
是整婢采音所偷。苟奴与郎逡往津阳门籴米，遇见
采音在津阳门卖车栏龙牵，苟奴登时欲捉取，逡谓
苟奴已尔，不须复取。苟奴隐僻少时，伺视人买龙牵，
售五千钱’”，苟奴仍随逡归宅，不见度钱。并如《采音》。苟
奴等列状，粗与范诉相应。重核当伯、教子列称被夺，
今在整处使，悉与《海蛤列》不异。以事诉法。令史潘僧
尚议：“整若辄略兄子逡分前婢货卖，及奴教子等私
使，若无官令，辄收付近狱测治。诸所逮连继应洗之源，委之狱官，悉以法制从事。”如法所称，整即主。臣谨
案：新除中军参军臣刘整，《闾阎》“茸，名教所绝。直以
前代外戚，仕因纨裤，恶积衅稔，亲旧侧目。理绝通问，
而妄肆丑辞；终夕不寐，而谬加大杖。薛包分财，取其
老弱；高凤自秽，争讼寡嫂。未见孟尝之深心，唯效文
通之伪迹。昔人睦亲，衣无常主；整之抚侄，食有故人。
何其不能折契锺庾，而襜帷交质。人之无情，一何至
此！实教义所不容，绅冕所共弃。臣”等参议，请以见事
免整。新除官，辄勒外收付廷尉法狱治罪。诸所连逮
应洗之源，委之狱官，悉以法制从事。婢《采音》不款，《偷
车栏》龙牵，请付狱测实。其宗长及地界职司，初无纠
举，及诸连逮，请不足申尽。臣昉“诚惶诚恐，顿首顿首。
死罪死罪，稽首以闻。”